Gard Folkvord

Gard Per Arne Folkvord (født 10. januar 1969 i Voss) er en norsk politiker fra Arbeiderpartiet. Folkvord var vararepresentant til Stortinget i tre perioder fra 1993 til 2005. Han møtte fast fra 1996 til 1997 og fra 2000 til 2001 for henholdsvis Ranveig Frøiland og Grete Knudsen da de var statsråder henholdsvis i regjeringen Jagland og Stoltenberg.Gard Folkvord - stortinget.no, besøkt 29. desember 2016

Folkvord satt i formannskapet i Odda kommune i Hordaland fra 1991 til 2003 og han var ordfører  fra 2007 til 2011. Ved kommunevalget 2011 mistet Arbeiderpartiet et mandat og Gard Folkvord mistet ordførervervet etter at partiet Rødt inngikk et valgteknisk samarbeid med Høyre, NyeOdda, Venstre og Senterpartiet. Etter valgnederlaget uttalte Folkvord til pressen at han var klar til å gå tilbake til sin tidligere jobb ved røsteanlegget på «Zinken».Tilbake til matpakken - Haugesunds Avis 22. september 2011  Fra 2015 er han hovedtillitsvalgt ved Boliden Odda (Zinken).Han har sittet på Stortinget og vært ordfører. Nå har han blitt fagforeningsleder  - vest24.no 5. mai 2015, besøkt 29. desember 2016

Folkvord er fagutdannet som prosessoperatør i elektrokjemisk industri.

 Referanser    

 Eksterne lenker 





Kategori:Stortingsrepresentanter for Hordaland
Kategori:Ap-ordførere i Hordaland
Kategori:Ordførere i Odda